เริ่มทานยาคุมครั้งแรก แผงแรก (เอกลูตอน) ในวันที่11 วันแรกที่มีประจำเดือน และวันที่ 16 มีเพศสัมพันธ์แล้วหลั่งในแบบนี้จะท้องหรือเปล่าค่ะ
สวัสดีค่ะ ยาคุมกำเนิดยี่ห้อ เอกซ์ลูตอน (exluton) นั้น เป็นยาคุมกำเนิดชนิดฮอร์โมนเดี่ยว คือมีเฉพาะฮอร์โมนโปรเจสเตอโรนเพียงอย่างเดียว โดยปกติจะแนะนำให้ใช้ในหญิงหลังคลอดที่ให้นมลูก เพราะจะไม่มีผลไปขัดขวางการหลั่งน้ำนมเหมือนยาคุมชนิดฮอร์โมนรวมดังนั้น หากไม่ได้ให้นมลูก ไม่แนะนำให้ใช้ยาคุมกำเนิดชนิดนี้ เพราะหากมีการลืมทานยาไป 1 วัน หรือทานยาแตกต่างกันในแต่ละวันมากกว่า 2-3 ชั่วโมงขึ้นไป แประสิทธิภาพในการป้องกันการตั้งครรภ์จะลดลงได้มากกว่ายาคุมกำเนิดชนิดฮอร์โมนรวมอย่างไรก็ตาม หากได้เริ่มทานไปแล้ว ควรทานให้หมดแผงก่อนที่จะเริ่มทานยายี่ห้อใหม่ค่ะ ซึ่งยาคุมกำเนิดชนิดฮอร์โมนรวมนั้น มีทั้งชนิด 21 และ 28 เม็ด อีกทั้งยังมีหลากหลายยี่ห้อ สามารถเลือกทานยี่ห้อใดก็ได้ค่ะสำหรับการที่ได้เริ่มทานยาในวันแรกที่ประจำเดือนมา คือวันที่ 11 และมีเพศสัมพันธ์ในวันที่ 16 นั้น ยาคุมกำเนิดก็จะช่วยป้องกันการตั้งครรภ์ได้แล้วค่ะ